# Agyagfalva

### A Wikipédiából, a szabad lexikonból.

Agyagfalva (románul Lutiţa): falu a mai Romániában Hargita megyében. Közigazgatásilag Bögözhöz tartozik.

## [szerkesztés] Fekvése

Székelyudvarhelytől 10 km-re délnyugatra, a Bögözi-medence területén, a Fancsika-patak völgyének északi kijáratánál fekszik.

## [szerkesztés] Története

Ősidők óta lakott hely. Határában a két árok közén bronzkori település nyomaira bukkantak. A hagyomány szerint a falu egykor a nagyrét közepén a mostani Fancsikahíd táján feküdt, egy részét Fancsikafalvának nevezték. Ősi székely falu, a falutól a Nagy-Küküllő felé északra elterülő rét a székelység ősi gyülekezőhelye. 1506-ban itt alkotta meg nemzeti törvényeit a székelység. Az 1848. október 16-17-i székely nemzetgyűlés színhelye, amely elrendelte a népfelkelést. 1910-ben 946, 1992-ben 797 magyar lakosa volt.

## [szerkesztés] Látnivalók

- Református temploma a falu közepén álló kőkerítéssel övezett gótikus templom 13. századi eredetű, a 15. század második felében gótikus stílusban átépítették. Tornya 1628-ban épült, később többször megmagasították, benne régi kovácsoltvas óraszerkezet van.
- Az 1848-as székely népfelkelés emlékművét 1975-ben avatták fel.

## [szerkesztés] Híres emberek

- Itt született Sándor Gergely kuruc kapitány, aki később holland ezredes lett.
- Itt született Góró Lajos őrnagy az Erdélyi Múzeum egyik szervezője.

A lap eredeti címe "http://hu.wikipedia.org../../../a/g/y/Agyagfalva.html"

Kategória: Hargita megye települései

##### Views

- Szócikk
- Vitalap
- Aktuális változat

##### Keresés